Crefftau a Chelfyddydau Adar Môr – amdani i greu!

**Dewiswch un aderyn o’ch ymchwil i wneud darn bach o gelf amdano**

Dewiswch aderyn rydych chi’n ei hoffi am ryw reswm, gallai fod oherwydd ei gymeriad, sut mae’n edrych, neu rywbeth arall yn llwyr. Mae’r gweithgaredd hwn wedi cael ei ddylunio gan ddisgyblion o Ysgol Gynradd Bhaile a’Mhanaich, Na h-Eileanan an Iar.

**Cam 1**

**Ar ôl i chi ddewis aderyn, meddyliwch beth rydych chi’n mynd i’w wneud.**

* Ydych chi’n mynd i dynnu llun yr aderyn neu’i beintio? Gwneud un gan ddefnyddio toriadau papur? Modelu clai? Gallech hyd yn oed ei wneud yn fawr ac yn lliwgar ar ffurf poster.
* Dewiswch offer rydych chi’n mwynhau eu defnyddio ac sy’n gweithio’n dda ar gyfer yr aderyn rydych chi wedi’i ddewis. Ychydig o liwiau sydd gan rai adar, fel gwylogod, a llinellau clir iawn, a gallent weithio’n dda gyda rhai deunyddiau a dulliau. Mae gan eraill, fel huganod, liwiau sy’n newid yn raddol ac sy’n gweithio orau gyda dulliau eraill.

**Cam 2**

**Nawr eich bod wedi dod o hyd i’r aderyn iawn a’r deunyddiau cywir, gallwch ddewis beth rydych chi am i’r aderyn ei wneud.**

* Beth mae eich aderyn chi yn ei wneud?
* A yw’n plymio i’r môr?
* A yw’n byw mewn grwpiau mawr?
* Sut mae ei nyth a’i wyau’n edrych?
* Ceisiwch ddewis rhywbeth y mae eich aderyn yn ei wneud mewn gwirionedd, gan y bydd hynny’n eich helpu i ddod o hyd i ddelweddau da os hoffech chi weithio o lun.

**Cam 3**

**Gyda’r aderyn, y deunyddiau a’r symudiadau cywir, rydych chi’n barod i ddechrau arni. Cymerwch eich amser gyda hyn a gwnewch yn siŵr eich bod yn canolbwyntio ar yr aderyn.**

* Os ydych chi’n cynnwys wyau, ydyn nhw y lliw cywir?
* Sut mae ei draed yn edrych yn agos atoch?
* Pa liw yw ei lygaid?
* Ceisiwch ddychmygu sŵn yr aderyn neu’r môr wrth i chi weithio i weld a yw hynny’n eich helpu.
* Edrychwch ar y siapiau cyffredinol hefyd, ydy amlinell eich aderyn yn edrych fel yr un yn y llun?
* A yw rhannau’r corff yn gymesur â’i gilydd?

**Dyma’ch cyfle chi i fwynhau’r adar am eu harddwch a throsglwyddo hynny i bobl eraill nad ydynt efallai’n rhoi o’u hamser i edrych a dysgu. Gobeithio y byddwch chi’n ei fwynhau!**

**Cyflwynwch eich dyluniadau terfynol ar wefan Bioddiogelwch LIFE yma fel bod disgyblion eraill yn gallu eu mwynhau!**